РЕПУБЛИКА СРБИЈА

НАРОДНА СКУПШТИНА

Одборза образовање, науку,

tехнолошки развој и информатичко друштво

14 Број: 06-2/222-19

19. септембар 2019. године

Б е о г р а д

ЗАПИСНИК

39. СЕДНИЦЕ ОДБОРАЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 19. СЕПТЕМБРА 2019. ГОДИНЕ

Седница је почела у 9,30 часова.

Седници је председавао председник Одбора Муамер Зукорлић.

Седници су присуствовали чланови Одбора: проф. др Љубиша Стојмировић, проф. др Марко Атлагић, Наташа Ст. Јовановић, Милетић Михајловић, Фатмир Хасани, Олена Папуга, доц. др Михаило Јокић, мр Ђорђе Косанић, Дубравко Бојић и проф. др Милан Кнежевић.

Седници Одбора су присуствовали заменици одсутних чланова Одбора: Андријана Аврамов (др Владимир Орлић) и др Предраг Јеленковић (Милена Бићанин).

Седници нису присуствовали чланови Одбора: др Жарко Кораћ, др Александра Јерков, др Жарко Обрадовић и Љупка Михајловска, као ни њихови заменици.

 Седници су присуствовали из Министарства просвете, науке и технолошког развоја: министар Младен Шарчевић, помоћник министра за високо образовање доц. др Бојан Тубић и Владимир Бојковић.

 На предлог председника Одбора, једногласно, усвојен је следећи:

Дневни ред:

1. Разматрање Предлога закона о изменама Закона о високом образовању, који је поднела Влада (број 612-1870/19 од 13. јуна 2019. године), у појединостима;

Пре преласка на разматрање утврђеног дневног реда, Одбор је усвојио записнике 36, 37. и 38. седнице.

 Прва тачка дневног реда – **Разматрање Предлога закона о изменама Закона о високом образовању, који је поднела Влада, у појединостима**

Председник Одбора Муамер Зукорлић је обавестио Одбор да је на овај предлог закона поднето шест амандмана, а затим дао реч министру.

Министар Шарчевић је, с обзиром на то да мишљење Владе није било достављено у писаном облику у време почетка седнице, обавестио Одбор да је Влада предложила Народној скупштини да одбије свих шест амандмана.

Након тога, председник Одбора је предложио да се на седници обави групно гласање, односно да се једним гласањем Одбор изјасни о амандманима за које је Влада предложила Народној скупштини да се одбију.

Одбор је гласањем усвојио поменути предлог, а како није било пријављених дискутанатао овом предлогу закона у појединостима, Одбор је, у складу са чланом 164. став 1. Пословника Народне скупштине, одлучио, гласањем, да предложи Народној скупштини **да одбије** следеће амандмане поднете на Предлог закона o изменама Закона о високом образовању:

* на члан 1. који је поднела народни посланик Наташа Јовановић;
* на члан 1. који је поднео народни посланик Александар Шешељ;
* на члан 1. који је поднео народни посланик Срето Перић;
* на члан 1. који је поднела народни посланик Вјерица Радета;
* на члан 2. који је поднео народни посланик Немања Шаровић;
* на члан 2. који је поднео народни посланик Маријан Ристичевић.

За известиоца Одбора на седници Народне скупштине одређен је председник Одбора, Муамер Зукорлић.

 Седница је завршена у 9,50 часова.

 СЕКРЕТАР ПРЕДСЕДНИК

 Драгомир Петковић Муамер Зукорлић